गुल्मी प्रहरीद्वारा निबन्ध प्रतियोगिता आयोजना
गुल्मी प्रहरी कार्यालयले निबन्ध प्रतियोगिता आयोजना गरेको छ । जिल्ला प्रहरी कार्यालय गुल्मीको आयोजनामा प्रहरी दिवसको अवसरमा गरिने विभिन्न कार्यक्रम अन्तर्गत निबन्ध प्रतियोगिता गरिएको हो ।
रमेश विश्वकर्मागुल्मी, असोज १८ गते । गुल्मी प्रहरी कार्यालयले निबन्ध प्रतियोगिता आयोजना गरेको छ । जिल्ला प्रहरी कार्यालय गुल्मीको आयोजनामा प्रहरी दिवसको अवसरमा गरिने विभिन्न कार्यक्रम अन्तर्गत निबन्ध प्रतियोगिता गरिएको हो ।६८ औँ प्रहरी दिवसको अवसरमा गरिने विभिन्न कार्यक्रम अन्तर्गत “समुदायमा नेपाल प्रहरीको भूमिका” शीर्षकमा निबन्ध लेखन प्रतियोगिता गरिएको प्रहरी नायव उपरीक्षक (डिएसपी) डिल्लीनारायण पाण्डेले जानकारी दिनुभयो ।प्रहरी नायव उपरीक्षक पाण्डेका अनुसार यहाँ गरिएको निबन्ध लेखन प्रतियोगितामा आठ विद्यालयको सहभागिता रहेको थियो । १५० पूर्णाङ्कमा सो प्रतियोगिता राखिएको थियो । जसमा ब्रिलियन्ट युनाइटेड एकेडेमीका छात्रा प्रियङ्का पन्थी १०४ नम्बर प्राप्तगरी प्रथम, महेन्द्र माध्यमिक विद्यालयका अनिशा खनाल १०३ नम्बर प्राप्तगरी द्वितीय र रेसुङ्गा माध्यमिक विद्यालयका संयोग पन्थी १०१ नम्बर प्राप्तगरी तृतीय हुनुभयो ।त्यस्तै, प्रतियोगितामा सिद्धबाबा माध्यमिक विद्यालयबाट करिश्मा वैदावर, अर्जुन बोर्डिङ स्कुलबाट सुजल पुन, रिडर्स पब्लिक स्कुलबाट सरस्वती कुँवर, जनसहयोग माध्यमिक विद्यालयबाट निशा सेजवाल र गण्डकी बोर्डिङ स्कुलबाट प्रतिभा भण्डारी सहभागी हुनुभएको थियो ।प्रतियोगिताबाट प्रथम, द्वितीय र तृतीय हुने विद्यार्थीलाई असोज ३० गते प्रहरी दिवसका दिन पुरस्कार र प्रमाणपत्र प्रदान गरिनेछ । प्रथम हुनुभएका प्रतियोगीको निबन्धलाई प्रदेशस्तरको छनोटको लागि लुम्बिनी प्रदेश प्रहरी कार्यालयमा पठाइने डिएसपी पाण्डेले बताउनुभयो ।